หนังหุ้มอวัยวะเพศมันติดกับอวัยวะเพศครับ เวลาร่นลงมาทำให้มันร่นไม่สุด คือร่นได้แค่ข้างขวาแต่ข้างซ้ายจะมีหนังหุ้มอวัยวะเพศที่มันติดกับอวัยวะเพศทำให้ร่นลงอีกไมได้ มีวิธีแก้ไขยังไงบ้างครับ
สวัสดีค่ะ อาการดังกล่าวน่าจะเกิดจากการมีหนังหุ้มปลายไม่เปิดและทำให้เกิดการบีบรัดที่อวัยวะเพศภาวะหนังหุ้มปลายองคชาตตีบหรือเปิดได้ไม่สุด คือภาวะที่ผิวหนังบริเวณปลายองคชาตหดตัวจนไม่สามารถดึงให้เปิดขึ้นได้ดังปกติ ซึ่งอาจไม่จำเป็นต้องเข้ารับการรักษาหากความผิดปกติดังกล่าวไม่ส่งผลกระทบต่อร่างกายหรือรบกวนการใช้ชีวิตประจำวันแต่หากหนังหุ้มปลายที่ตีบมาบีบรัดปลายอวัยวะเพศมากก่อให้เกิดความเจ็บปวดระหว่างมีเพศสัมพันธ์ หรือทำให้การทำความสะอาดอวัยวะเพศเป็นไปได้ยาก จนเกิดการหมักหมมของขี้เปียกจนมีการอักเสบติดเชื้อหรือมีตุ่มผิวหนังอักเสบตามมา อาจเป็นข้อบ่งชี้ในการทำการขลิบหนังหุ้มปลายแนะนำปรึกษาแพทย์หรือศัลยแพทย์เกี่ยวกับการขลิบหนังหุ้มปลายหากมีอาการใดๆดังกล่าวที่กล่าวมาค่ะ การรักษาด้วยยาอาจใช้ยาสเตียรอยด์ทาบางๆเบื้องต้นก่อน ถ้าไม่ดีขึ้นแพทย์อาจพิจารณาทำการขลิบหนังหุ้มปลาย